钦定古今图书集成/明伦汇编/官常典/第796卷 > 铁迈赤
## 钦定古今图书集成/明伦汇编/官常典/第796卷 > 铁迈赤

按《元史》本传：“铁迈赤，合鲁氏，善骑射，初事忽兰皇后
帐前，尝命为桐马官。从太祖定西夏，又从皇子阔出、
忽都、行省铁木答儿定河南，累有战功。宪宗之伐宋
也，世祖以皇弟受命攻鄂，大驾征西川，遣元帅兀良
哈台自交阯𢭏宋，与诸军合。岁己未，皇弟驻兵鄂渚，
闻兀良哈台由广西至长沙，遣铁迈赤将练卒千人”、
铁骑三千，迎兀良哈台于岳州。兀良哈台得援，抵江
夏，北涉黄州，铁迈赤与有力焉。世祖即位，命从征叛
王于失木土之地，劳绩益著。至元七年，授蒙古诸万
户府奥鲁总管。十九年，以疾卒。子八人，虎都、铁木禄
最显。